**62. natjecanje mladih tehničara Republike Hrvatske**

Dopuna Posebnih pravila 62. natjecanja mladih tehničara 2020.

**Organizatori**

Ministarstvo znanosti i obrazovanja

Agencija za odgoj i obrazovanje

Hrvatska zajednica tehničke kulture

**Sjedište i adresa državnoga povjerenstva**

Hrvatska zajednica tehničke kulture, Dalmatinska 12, 10000 Zagreb

telefon: 01/4848-757, telefaks: 01/4846-979, e-pošta: jasna.malus@hztk.hr

[www.hztk.hr](http://www.hztk.hr) (izbornik: Natjecanja)

**Tajnik državnoga povjerenstva**

Žarko Bošnjak, prof., viši savjetnik

Agencija za odgoj i obrazovanje, Donje Svetice 38, 10000 Zagreb

telefon: 01/2785-060; telefaks: 01/2785-160; e-pošta: zarko.bosnjak@azoo.hr

**Vremenik natjecanja**

Školska/klupska razina: od 3. do 6. veljače 2020.

Županijska razina/Grad Zagreb: 6. ožujka 2020.

**Državna razina: 20. listopada 2020.**

**IZMJENE PRAVILA - DRŽAVNA RAZINA**

Zbog specifičnosti situacije uzrokovane epidemijom COVID-19 državna razina natjecanja će se provesti *on-line*, u školama učenika koju su pohađali u školskoj godini 209/2020., prema propozicijama koje propiše Državno povjerenstvo za NMT. Pravila o natjecanju mladih tehničara objavljena na mrežnim stranicama Agencije za odgoj i obrazovanje koja se odnose na državnu razinu <https://www.azoo.hr/index.php?view=article&id=7714&naziv=62-natjecanje-mladih-tehnicara-> se stavljaju izvan snage. Pravila koja se odnose na školsku i županijsku razinu uredno su provedena i sastavljena je lista pozvanih na državnu razinu natjecanja. Državna razina 62. natjecanja mladih tehničara se provodi prema ovim Pravilima:

1. Svi učenici u svih 12 tema izrađuju tehničku tvorevinu kod kuće.
2. Precizne upute zadatka objavit će se 7. rujna 2020.
3. Natjecanje će se provesti tako da učenik on-line prezentira svoju tehničku tvorevinu na poveznicu koju će dobiti od ocjenjivačkoga povjerenstva za svoju temu.
4. Državno natjecanje provodit će se 20. listopada 2020.
5. Precizne upute što se očekuje od prezentacije objavit će se 7. rujna 2020.
6. Tročlano ocjenjivačko povjerenstvo neovisno jedan od drugog bodovat će natjecatelja i prezentaciju i izračunati srednju vrijednost bodova.
7. U svih 12 tema kreirat će se rang lista.
8. Sve prezentacije bit će snimljene.